Arcadius Averčenko
Arcadius Averčenko Res apud Vicidata repertae: Nativitas: 15 Martii 1880; Sebastopolis Obitus: 12 Martii 1925; Nova Civitas Pragensis Patria: Imperium Russicum Memoria Sepultura: Olšany Cemetery Arcadius Timothei filius Averčenko (Russice Аркадий Тимофеевич Аверченко, tr. Arkadij Timofeevič Averčenko; natus 15 [27] Martii 1881 Sebastopoli, mortuus 12 Martii 1925 Pragae) fuit scriptor Russicus. Familia mercatoris natus, ab anno 1908 collaborator, dein autem editor periodici festivi liberalis Satyricon («Сатирикон»), et ab anno 1913 editor Satyricon novorum («Новый сатирикон») fuit. In narrationibus suis festivis fatuitatem vitae cotidianae civium mediae classis in risum vertebat (ut, e.g., in collectaneis nomine «Весёлые устрицы», i.e. Ostreae hilares, anno 1910 publicatis). Post annum 1917 emigravit. Liber ab Arcadio Averčenko Cultri duodecim in dorsum revolutionis («Дюжина ножей в спину революции»), anno 1921 Lutetiae in lucem editus, a Vladimiro Lenin aestimatus est ut libellus ingeniosus, e positionibus "sectatoris Cohortis Albae fere ad caliginem mentis irritati" scriptus. Post bellum civile Russicum, ad Europam Mediam emigravit.